Publication: Magyar Közlöny
Issue: MK-2005-155 (Year: 2005, Number: 155)
Era: 2004-2010
Section: közé tartoznak – az 1997. évi CLVI. törvény 26. §-ának
Paragraph Index: 1705

6. A kuratórium üléseirõl jegyzõkönyvet kell felvenni. A jegyzõkönyvben a kuratórium ülésein elhangzottak lényegét kell rögzíteni. A kuratórium határozatait szó szerint kell a jegyzõkönyvnek tartalmaznia. A kuratórium tagjai közül jegyzõkönyv-hitelesítõt választ. A jegyzõkönyvet a kuratórium ülésének vezetõje és a jegyzõkönyv hitelesítõje írja alá. A jegyzõkönyvet a kuratórium iratai között meg kell õrizni. A jegyzõkönyv alapján kell vezetni a Határozatok gyûjteményének könyvét, amelybe be kell vezetni a kuratórium döntésének tartalmát, idõpontját, hatályát, a döntést támogatók és ellenzõk számarányát és személyét. A kuratórium döntéseirõl az érintetteket írásban értesíti a határozat meghozatalát követõ tizennégy napon belül. A kuratórium döntéseit nyilvánosságra hozza egy országos napilapban, egy szakmai folyóiratban és egy pályázatokat megjelentetõ szaklapban. A közalapítvány mûködésével kapcsolatosan keletkezett iratokba – a személyes adatok védelmérõl és a közérdekû adatok közzétételérõl szóló törvény rendelkezéseinek figyelembevételével – munkanapokon, munkaidõben a közalapítvány titkárságán bárki betekinthet a közalapítvány tisztségviselõinek vagy titkárságának dolgozója jelenlétében, és az iratokról saját költségén másolatot készíthet. A közalapítvány éves mûködésérõl készült közhasznúsági jelentést a közalapítvány hírlevelében kell nyilvánosságra hozni, az éves mérleget az Oktatási Közlönyben kell közzétenni minden év május 31-éig. A közalapítvány támogatást kizárólag nyilvánosan meghirdetett pályázat útján nyújthat a pályázati felhívásban közzétett feltételek, illetve a pályázó részére hozzáférhetõ részletes pályázati dosszié alapján. A szakszolgáltatások és a pedagógiai szakmai szolgáltatások igénybevételének módjáról a közalapítvány hírlevelében kell tájékoztatást adni. Azon szakszolgáltatásokról és szakmai szolgáltatásokról, valamint ezek igénybevételének módjáról, amelyeket a közalapítvány az általa megbízott szervezetek útján biztosít, a megbízott szervezeteknek kell nyilvános tájékoztatást adnia, a közalapítvánnyal kötött megbízási szerzõdés alapján.

Source: https://magyarkozlony.hu/hivatalos-lapok/e990656e3d33bb5620d700fb640491f54ac81014/dokumentumok/67f231508ac781d174ae6576a9e819cf2d31d832/letoltes